# Ellen Oléria

Ellen Oléria (Brasília, 12 de novembre del 1982) és una cantautora, música i actriu feminista LGBT brasilera.

## Carrera

Ellen nasqué a Brasília, però va criar-se a Chaparral (regió de Taguatinga). Inicialment estava més interessada a tocar la guitarra. Cantava en el cor de l'església, per influència dels pares. Començà com a cantant als 16 anys. Entre 2002 i 2007, estudià arts escèniques en la Universitat de Brasília.
En les seues cançons barreja bossa nova, funk, hip-hop, música popular brasilera, samba i soul. Va participar en els xous de diversos artistes, com ara Chico César, Ney Matogrosso, Margareth Menezes, Lenine, Paulinho Moska, Milton Nascimento, Sandra de Sá (amb qui compartí escenari en la commemoració de l'aniversari dels 50 anys de Brasília).
Participa en el DVD commemoratiu dels 25 anys de carrera del raper GOG, Cartão postal bomba!, i en l'àlbum Aviso às gerações amb la cançó «Carta à Mãe Àfrica». Participà també en el CD Tomo um do oráculo universal das constantes inconstâncias pessoais do pessoal, del grup Radio Casual.
| « | Cante l'univers d'una negra, lèsbica, criada a Chaparral, regió entre Taguatinga i Ceilândia. | » |
| — Ellen Oléria, Correio Braziliense |||

## Acompanyament

Des del 2005, Ellen Oléria sol cantar amb la banda Pret.utu: Pedro Martins (guitarra elèctrica i acústica), Felipe Viegas (teclats), Paula Zimbres (contrabaix), Léo Barbosa (percussió) i Célio Maciel (bateria).
Ellen Oléria canta també junt a la Banda Soatá, un grup de rock alternatiu i carimbó, creat el 2007, amb integrants de Brasília i de Pará provinents de la banda Epadu.

## The Voice Brasil

El 2012 va guanyar en la primera temporada del xou musical The Voice Brasil del canal TV Globo. En la primera prova, va cantar la cançó Zumbi, de Jorge Ben Jor. L'aplaudiren dempeus els quatre jurats del programa i la triaren tots quatre. Entrà en el grup de Carlinhos Brown «per un vincle estètic i poètic».

## Discografia
### Àlbums d'estudi

* 2009: Peça
* 2013: Ellen Oléria
* 2016: Afrofuturista

### Àlbums en viu

* 2013: Ellen Oléria e Pret.utu - Ao vivo no garagem.

## Premis

| Any | Premi | Categoria |
| 2003 | Festival Intern de Música Candanga (FINCA) | Millor intèrpret: Senzala (A feira da Ceilândia) |
| 2004 | Festival e Música dos Correios | Millor intèrpret: Exceções Millor cançó: Exceções |
| 2005 | Prêmio SESC de Música Tom Jobim | Millor intèrpret: Notícia brasileira |
| 2006 | Festival Intern de Música Candanga (FINCA) | Millor música: Pedro - Falando com o reflexo |
| 2006 | Festival e Música dos Correios | Millor intèrpret: Presente mais-que-perfeito Millor música: Presente mais-que-perfeito |
| 2006 | Prêmio SESC de Música Tom Jobim | Millor música: Mandala |
| 2008 | Prêmio SESC de Música Tom Jobim | Millor música: Júri popular |

## Referències

* ↑ «A voz da cidade», entrevista a Ellen Oléria en el web GPS Brasilia. Consultat el 29 de maig de 2013.
* ↑ «Ellen Oléria solta a voz no show de lançamento do primeiro CD, em Taguatinga» Arxivat 2017-01-12 a Wayback Machine., article del diari Correio Braziliense del 2 de juliol de 2009. Consultat el 29 de maig de 2013.
* 1 2 «Ellen Oléria grava seu primeiro DVD no Espaço Brasil Telecom», article del web OverMundo. Consultat el 29 de maig de 2013.
* ↑ «Banda Pret.utu», informació en Facebook. Consultat el 29 de maig de 2013.
* ↑ «Banda Soatá reúne jovens músicos em Brasília» Arxivat 2016-03-03 a Wayback Machine., artículo en el Diario do Pará del 18 de abril de 2010. Consultado el 29 de mayo de 2013.
* ↑ «Candidata de Brasília é aprovada e disputada pelos quatro técnicos: “Você parece o sonho de todos nós“, elogia Carlinhos Brown», article del web de TV Globo del 23 de setembre de 2012. Consultat el 29 de maig de 2013.
* ↑ Fue la segunda mejor canción con la misma música.
* ↑ Fue la segunda mejor canción con Natural luz.

## Vegeu també

* Dones en la música

## Enllaços externs

* Ellen Oléria - Lloc web oficial